 Crna Gora

Adresa: Rimskitrg br.46

81000 Podgorica, Crna Gora

tel: +382 20 482 133

www.mzd.gov.me

Ministarstvo zdravlja

Broj:8-501/24-2835/1 Podgorica: 30. jul 2024. godine

Na osnovu člana 3 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija (“Službeni list Crne Gore” broj 41/18) Ministarstvo zdravlja Vlade Crne Gore, objavljuje

**JAVNI POZIV**

**Za predlaganje predstavnika nevladinih organizacija u radnom tijelu za izradu**

**Programa za unapređenje mentalnog zdravlja u Crnoj Gori 2024-2026. sa Akcionim planom 2024-2026**

U Ministarstvu zdravlja Vlade Crne Gore, obrazuje se Radna grupa, za izradu Programa za unapređenje mentalnog zdravlja u Crnoj Gori 2024-2026. sa Akcionim planom 2024-2026. Shodno odredbama član 3 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija (“Službeni list Crne Gore” broj 41/18), Ministarstvo zdravlja Vlade Crne Gore, objavljuje Javni poziv za predlaganje predstavnika/ca nevladinih organizacija za članove/ce, Radne grupe za izradu Programa za unapređenje mentalnog zdravlja u Crnoj Gori 2024-2026. sa Akcionim planom 2024-2026.

**Nadležnosti i zadaci Radne grupe su sljedeći:**

Priprema Nacrta Programa za unapređenje mentalnog zdravlja u Crnoj Gori 2024-2026. sa Akcionim planom 2024-2026, izrada odgovarajućih informacija, analiza i njihovo dostavljanje Vladi Crne Gore i izrada obaveznog godišnjeg i završnog izvještaja o Programa za unapređenje mentalnog zdravlja u Crnoj Gori 2024-2026. godine, sa Akcionim planom 2024-2026. godine.

Za člana/cu Radne grupe nevladina organizacija može da predloži samo jednog (1) predstavnika/cu.

Broj predstavnika nevladinih organizacija u Radnoj grupi je 1 (slovima, jedan).

Za člana Radne grupe nevladina organizacija može da predloži samo jednog predstavnika/cu.

Više nevladinih organizacija mogu predložiti istog/u predstavnika/cu.

**Kriterijumi za nevladinu organizaciju koja može da predloži svog predstavnika/cu u Radnoj grupi:**

* da je upisana u registar nevladinih organizacija prije objavljivanja javnog poziva;
* da u statutu ima utvrđene djelatnosti i ciljeve u oblasti mentalnog zdravlja;
* da se ne nalazi u Registru kaznene evidencije;
* da je u prethodne tri godine, u vezi sa pitanjem koje sagledava ili normativno uređuje radno tijelo (oblast mentalnog zdravlja), sprovela istraživanje, izradila dokument, organizovala skup ili realizovala projekat usmjeren na unapređenje stanja u oblasti mentalnog zdravlja;
* da je predala poreskom organu prijavu za prethodnu fiskalnu godinu (fotokopija bilansa stanja i uspjeha);
* da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici.

**Kriterijumi koje treba da ispunjava predstavnik/ca nevladine organizacije u Radnoj grupi:**

* da ima prebivalište u Crnoj Gori;
* da ima iskustvo u oblasti mentalnog zdravlja;
* da nije član organa političke partije, javni funkcioner, državni službenik, odnosno namještenik.

**Predlaganje predstavnika/ce nevladine organizacije vrši se na Obrascu 2** propisanim Uredbom o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija (u prilogu).

Nevladina organizacija dužna je da, **uz propisani obrazac koji je potpisan od strane lica ovlašćenog za zastupanje i potvrđen pečatom nevladine organizacije**, za predlaganje predstavnika/ce nevladine organizacije u Radnoj grupi, dostavi i sljedeću dokumentaciju:

* dokaz da je upisana u registar nevladinih organizacija (fotokopija akta);
* fotokopiju statuta nevladine organizacije;
* dokaz da je u prethodne tri godine, u vezi sa pitanjem koje sagledava ili normativno uređuje radno tijelo, sprovela istraživanje, izradila dokument, organizovala skup ili realizovala projekat usmjeren na unapređenje stanja u oblasti omladinske politike, potpisan od strane lica ovlašćenog za zastupanje i potvrđen pečatom nevladine organizacije;
* dokaz da je nevladina organizacija predala poreskom organu prijavu za prethodnu fiskalnu godinu (fotokopija bilansa stanja i uspjeha);
* izjavu lica ovlašćenog za zastupanje nevladine organizacije o tome da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici;
* fotokopiju lične karte ili druge javne isprave na osnovu koje se utvrđuje identitet predstavnika nevladine organizacije u radnom tijelu;
* biografiju predstavnika nevladine organizacije u radnom tijelu;
* dokaz o iskustvu predstavnika nevladine organizacije u oblasti omladinske politike/društvene brige o mladima (stručni rad, sertifikat ili drugi dokument);
* izjavu predstavnika nevladine organizacije u radnom tijelu da nije član organa političke partije, javni funkcioner, rukovodeće lice ili državni službenik, odnosno namještenik;
* izjavu predstavnika nevladine organizacije da prihvata da ga ta nevladina organizacija predloži kao svog predstavnika u radnom tijelu.

**Napomena:** Članovima/cama Radne grupe ne pripada naknada za rad.

**Rok i način dostavljanja prijedloga:** Rok za dostavljanje prijedloga je **deset** **(10) dana** od dana objavljivanja Javnog poziva,

**Prijedlog sa pratećom dokumentacijom se dostavlja putem pošte na adresu:**

**Ministarstvo zdravlja Vlade Crne Gore**

**ul. Rimski trg br. 46**

**81000 Podgorica**

sa napomenom: „Prijedlaganje predstavnika/ce nevladine organizacija, za Program za unapređenje mentalnog zdravlja u Crnoj Gori 2024-2026. sa Akcionim planom 2024-2026.

Naziv organizacione jedinice organa državne uprave koja je odgovorna za realizaciju pitanja koje sagledava Radna grupa: **Ministarstvo zdravlja Vlade Crne Gore**

Prijedlog predstavnika/ce nevladine organizacije za člana/cu Radne grupe biće razmatran samo ukoliko je dostavljen uz svu potrebnu dokumentaciju i u naznačenom roku, u suprotnom nepotpuna dokumentacija neće biti razmatrana.

Ministarstvo zdravlja Vlade Crne Gore, u roku od 7 dana, od dana isteka roka za dostavljanje prijedloga, na svojoj internet stranici i portalu e-uprave objaviti listu predstavnika/ca nevladinih organizacija sa nazivima nevladinih organizacija koje su ih predložile, a koje su ispunile gore navedene uslove.

Uz listu predstavnika nevladinih organizacija, Ministarstvo zdravlja Vlade Crne Gore, objavljuje spisak nevladinih organizacija koje nisu dostavile uredne i potpune predloge, odnosno koje ne ispunjavaju tražene uslove.

Ministar zdravlja Vlade Crne Gore, aktom o obrazovanju Radne grupe izabraće za člana tog tijela predstavnika/cu nevladine organizacije koji/a ispunjava propisane uslove i za koga je dostavljeno najviše predloga nevladinih organizacija koje su ispunile propisane uslove, a u slučaju da za dva ili više predstavnika/ca bude dostavljen jednak broj predloga, izbor predstavnika/ce nevladinih organizacija u Radnu grupu vrši ministar zdravlja Vlade Crne Gore.

 **M I N I S T A R**

 dr Vojislav Šimun

**Obradio:** Kenan Kurtagić

Načlenik Direkcije za javno zdravlje

**Saglasna:** dr Ivana Živković

Generalna direktorice Direktorata za javno zdravlje i biomedicinu